Ida Mett

Ida Lazarévitch-Gilman (naskiĝis la 20-an de julio 1901 en Smarhon apud Minsko, kiel Ida Gilman ; mortis la 27-an de junio 1973 en Parizo), konata kiel Ida Mett, estis rusa revoluciulino kaj komunisma anarkiisto.

Mett aktivis en la rusa anarkiisma movado en Moskvo ; arestita de la sovetaj aŭtoritatoj pro subfosaj agadoj, ŝi fuĝis tra Pollando kaj Germanio al Francio (1926), kie ŝi aktivis en la grupo Delo Truda . Ŝi kunaŭtoris la publikaĵon de la grupo "Organiza Platformo de Libertariana Komunismo", kiu poste iniciatis certan tendencon de anarki-komunismo — platformismon.

En la grupo de Dielo Truda, Ida Mett renkontis sian vivpartneron, Nicolas Lazarevitch , kun kiu ŝi publikigis La Liberation Syndicale. Ĉi tiuj agadoj kondukis al ilia elpelo el Francio en 1928. Ili iris al Belgio, kie Nicolas Lazarevitch, filo de rusaj gepatroj, naskiĝis proksime de Lieĝo. En Belgio, ili renkontis la hispanajn anarki-sindikatistojn Francisco Ascaso kaj Buenaventura Durruti , laŭ kies invito Mett, Lazarevitch kaj Volin pasigis longan periodon en Hispanio en 1931. Ida Mett raportis pri siaj spertoj en antaŭrevolucia Barcelono en la revuo La Révolution prolétarienne, redaktita de Pierre Monatte.

En 1936, Mett kaj Lazarevitch kontraŭleĝe revenis al Francio, kie Ida Mett verkis sian faman libron La Commune de Cronstadt  pri la Ribelo de Kronŝtadto en 1938. La okupacio de Francio fare de Nazia Germanio kaj la Dua Mondmilito prokrastis la publikigon de ŝia libro pri la Komunumo de Kronŝtadt je dek jaroj, ĝis ĝi povus esti publikigita en Parizo en 1948 fare de Edition Spartacus.

En 1940, ili estis malliberigitaj en Francio. Kun la helpo de sia amiko Boris Souvarine , ili sukcesis resti en Francio kiel rifuĝintoj sub gvatado, kune kun sia filo Marc. De 1948 ĝis 1951, Ida Mett laboris kiel kuracistino en sanatorio por judaj infanoj. Ŝi daŭre laboris en la kemia industrio kiel teknika tradukistino ĝis sia morto.

 Verkaro 

 La Commune de Cronstadt, crépuscule sanglant des soviets, Éditions Spartacus, Paris, 1948
 Le Paysan russe dans la révolution et la post-révolution, Éditions Spartacus, Paris, 1968
 La Médecine en U.R.S.S., Éditions Les Îles d'Or, 1953
 L'École soviétique : enseignements primaire et secondaire, avec Nicolas Lazarévitch (préface Pierre Pascal), Éditions Les Îles d'Or, 1954
 Souvenirs sur Nestor Makhno, Éditions Allia, 1983

 Referencoj 

 Eksteraj ligiloj 

 Arkivbiblioteko de Ida Mett ĉe RevoltLib.com
 Arkivbiblioteko Ida Mett ĉe La Anarkiisma Biblioteko

Kategorio:Ruslingvaj verkistoj
Kategorio:Judaj anarkiistoj
Kategorio:Franclingvaj verkistoj
Kategorio:Belorusaj malliberuloj
Kategorio:Belorusaj kuracistoj
Kategorio:Belorusaj judoj
Kategorio:Anarkiistaj verkistoj